Skok oor onwettige blouvin-tuna-vangste | Nuus24
Skok oor onwettige blouvin-tuna-vangste
Parys – Duisende tonne blouvin-tuna wat die afgelope dekade deur Panamese vissermanne gevang is, is nooit aan die groep wat dié bedreigde spesie moet beskerm, verklaar nie, het die Wêreldnatuurfonds (WWF) Woensdag beweer.Sowat 14 300 ton verwerkte blouvin-tuna is glo vanaf 2000 tot 2010 verkoop.Die WWF het bevestig dat formele aanklagte van onwettige visvang, wat 'n omgewingsmisdaad is, aanhangig gemaak sal word."Hierdie is die eerste studie ooit oor die kwessie en dit wys seker maar net die oortjies van die seekoei," het Sergi Tudela, 'n WWF-amptenaar, gesê.Die WWF het die internasionale kommissie vir die bewaring van Atlantiese tuna (ICCAT) en die lande wat betrokke is by die skandaal gevra om 'n dringende ondersoek van stapel te stuur."Volgens alle beskikbare rekords was nie een enkele vrag aan die ICCAT verklaar nie."Vyf van die wêreld se agt tuna-spesies word bedreig.– Volg Nuus24 op Twitter - Sapa - AFP